مع الدخلة ديال الباب لقاو الجدة واقفة بعكازها والجد كيطل ويتسنا من السرجم .. بدا العناق الحار مجددا ودموع الفرحة كتهبط وتجمعو فالصالون كاملين ديال الدار مع اذان صلاه المغرب وصوت الضحك والقهقهة كيتسمع حتى للشارع . دخل عماد مع بيازيد للدار وطلو على الصالة لقاو العائلة كاملة مجموعة . . ناضت اشراق من بلاصتها بسرعة عند بيازيد كتبوس فيه وتعق في حين بد العناق الحار بين علي وعماد وتجمع الكل فالصالون كيتجمعو ويضحكو . اما صوفيا مابقاتش بانت كاع لاشراق كل مرة يهزها واحد , مرة عمد الجدة مرة عند الهام اخت عماد مرة عند الحاجو وخليج حتى طابو ليها حناكها بلبوسان , اما استريلا تخشات وسط الكوزينة كدور ودوق وتنقب فانواع الحلويات المغربية واللوز مقلي والبرقوق معسل وخليج كتمد ليها وتعطيها بكل فرح وسرور , حطو العشا ةتلمات العائلة على الطبلة فجو فكاهي ونشيط مكاين غير قولها وضحك عليها وشدو فلحاج عبد الغني بالمزيان كيضحكو .. اما الحاجة والحاج تيقو الضحك وكيردو بالجدية الشيئ اللي خلا الجميع كيموت بالضحك على مائدة العشاء .